CELEX: 62010CA0220
Language: lv
Date: 2011-09-08 00:00:00
Title: Lieta C-220/10: Tiesas (astotā palāta) 2011. gada 8. septembra spriedums — Eiropas Komisija/Portugāles Republika (Valsts pienākumu neizpilde — Direktīva 91/271/EEK — Piesārņojums un kaitīgas sekas — Komunālo notekūdeņu attīrīšana — 3., 5. un 6. pants — Jūtīgo zonu nenorādīšana — Stingrākas attīrīšanas nepiemērošana attiecībā uz notekūdeņu novadīšanu jūtīgajās zonās)

22.10.2011   
            
            
               LV
            
            
               Eiropas Savienības Oficiālais Vēstnesis
            
            
               C 311/12
            
         Tiesas (astotā palāta) 2011. gada 8. septembra spriedums — Eiropas Komisija/Portugāles Republika
   (Lieta C-220/10) (1)
   
   (Valsts pienākumu neizpilde - Direktīva 91/271/EEK - Piesārņojums un kaitīgas sekas - Komunālo notekūdeņu attīrīšana - 3., 5. un 6. pants - Jūtīgo zonu nenorādīšana - Stingrākas attīrīšanas nepiemērošana attiecībā uz notekūdeņu novadīšanu jūtīgajās zonās)
   2011/C 311/16
   Tiesvedības valoda — portugāļu
   
      Lietas dalībnieki
   
   
      Prasītāja: Eiropas Komisija (pārstāvji — P. Guerra e Andrade un S. Pardo Quintillán)
   
      Atbildētāja: Portugāles Republika (pārstāvji — L. Inez Fernandes un M. J. Lois)
   
      Priekšmets
   
   Valsts pienākumu neizpilde — Padomes 1991. gada 21. maija Direktīvas 91/271/EEK par komunālo notekūdeņu attīrīšanu (OV L 135, 40. lpp.) pārkāpums
   
      Rezolutīvā daļa:
   
   
               1)
            
            
               Portugāles Republika,
               
                           —
                        
                        
                           noteikdama par mazāk jūtīgām zonām visus Madeiras salas piekrastes ūdeņus un visus Portusantu [Porto Santo] salas piekrastes ūdeņus;
                        
                     
                           —
                        
                        
                           komunālos notekūdeņus, kas no aglomerācijām ar apdzīvotības ekvivalentu vairāk nekā 10 000, kā tas ir Funšalas [Funchal] un Kamaras de Lobušas [Câmara de Lobos] aglomerāciju gadījumā, tiek novadīti Madeiras salas piekrastes ūdeņos, pakļaudama mazāk stingrai attīrīšanai nekā noteikts Padomes 1991. gada 21. maija Direktīvas 91/271/EEK par komunālo notekūdeņu attīrīšanu 4. pantā;
                        
                     
                           —
                        
                        
                           Težu [Tejo] upes estuārā esošās Kintas du Kondes [Quinta do Conde] aglomerācijai nenodrošinādama minētās direktīvas 3. pantā paredzēto komunālo notekūdeņu kanalizācijas sistēmu esamību;
                        
                     
                           —
                        
                        
                           Albufeiras/Armasaunas de Peras [Albufeira/Armação de Pêra], Bežas [Beja], Šavešas [Chaves] un Viseu [Viseu] aglomerācijai un attiecībā uz četrām aglomerācijām, kuras novada notekūdeņus Težu estuāra kreisajā krastā proti, attiecībā uz Bareiru/Moitas [Barreiro/Moita], Korroijušas/Kintas da Bombas [Corroios/Quinta da Bomba], Kintas du Kondes un Seišalas [Seixal] aglomerāciju nenodrošinādama ūdeņu attīrīšanu, kas ir stingrāka par minētās direktīvas 4. pantā noteikto,
                        
                     nav izpildījusi Direktīvas 91/271 3., 5. un 6. pantā paredzētos pienākumus;
            
         
               2)
            
            
               Portugāles Republika atlīdzina tiesāšanās izdevumus.
            
         
      (1)  OV C 209, 31.07.2010.